Diari Oficial de la Generalitat Valenciana


Sumari del DOGV 6170, del 22-12-2009 (2009/14714)

RESOLUCIÓ de 20 de novembre de 2009, de la presidenta de l'Institut Valencià de l'Audiovisual Ricardo Muñoz Suay, per la qual s'adjudiquen les ajudes per a la creació de guions de llargmetratges cinematogràfics.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6170

Data del DOGV
:   22-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14615


Data del document
:   20-11-2009

Organisme emissor
:   Institut Valencià de L'Audiovisual i de la Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 de novembre de 2009, de la presidenta de l'Institut Valencià de l'Audiovisual Ricardo Muñoz Suay, per la qual s'adjudiquen les ajudes per a la creació de guions de llargmetratges cinematogràfics. [2009/14776]  
Per la Resolució de 25 de juny de 2009 del president de l'Institut Valencià de l'Audiovisual Ricardo Muñoz Suay, es van convocar ajudes per a la creació de guions de llargmetratges cinematogràfics per al 2008.  
L'objectiu d'estes ajudes és estimular l'escriptura de guions de llargmetratges cinematogràfics a la Comunitat Valenciana. L'import destinat a estes ajudes és un màxim de 18.000 euros, repartits en un màxim de tres ajudes de sis mil euros cada una.  
Les ajudes que s'adjudiquen per mitjà de la present resolució tenen el caràcter de minimis i estan subjectes al Reglament (CE) número 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat Constitutiu de la Comunitat Europea.  
D'acord amb la base 4 de la resolució de convocatòria, la vicepresidenta de l'Institut Valencià de l'Audiovisual Ricardo Muñoz Suay va resoldre el 30 d'octubre de 2009 el nomenament dels membres de la comissió avaluadora per a la valoració de les sol·licituds presentades.  
La comissió avaluadora de les ajudes per a la creació de guions de llargmetratges cinematogràfics es va reunir a la seu de l'Institut Valencià de l'Audiovisual Ricardo Muñoz Suay (plaça de l'Ajuntament, 17, València) el 13 de novembre de 2009 a les 10 hores. Per a la valoració dels projectes la comissió va aplicar els criteris establits en la base 4.2 de la resolució de convocatòria.  
La comissió va emetre un informe en el qual s'especificava la valoració positiva de determinades sol·licituds i la desestimació de la resta, en aplicació de les bases de la resolució de convocatòria de les ajudes per a la creació de guions de llargmetratges cinematogràfics per al 2009.  
Vist l'informe de la comissió avaluadora de les sol·licituds presentades i la proposta del vicepresident de l'Institut Valencià de l'Audiovisual Ricardo Muñoz Suay, i de conformitat amb les bases de la convocatòria, resolc:  
Primer  
Adjudicar les tres ajudes, de sis mil euros cada una, per a la creació de guions de llargmetratges cinematogràfics als sol·licitants següents:  
Títol: MÁSCARAS  
Autor: ALEJANDRO MONTOYA MELIÁ (DNI: 41557655B)  
Puntuació: 7 punts  
Títol: EL GRAN GLOTÓN  
Autor: SAMI NATSHEM BARRAGÁN (DNI: 82896695W)  
Puntuació: 6,75 punts  
Títol: A CONTRACORRIENTE  
Autor: MARTA CATALÁ VILA (DNI: 58396199E)  
Puntuació: 6,75 punts  
Segon  
Les sol·licituds següents queden excloses de la valoració per haver obtingut una ajuda anterior per al mateix treball, fet que és incompatible amb l'obtenció d'estes ajudes d'acord amb la base 7 de la convocatòria: «Pep el cuiner», de Xavier Sala Camarena, «Amor en polvo», de Juan José Moscardó Rius.  
Tercer  
Desestimar les restants sol·licituds per haver obtingut una puntuació inferior respecte als projectes beneficiaris.  
D'acord amb el que establixen els articles 107, 116 i 117 de la Llei 30/1992, de règim jurídic de les administracions públiques i del procediment administratiu comú, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es pot interposar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del president de l'Institut Valencià de l'Audiovisual, en el termini d'un mes a comptar des de l'endemà de la notificació de la present resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini dos mesos comptats a partir de l'endemà de la notificació de la present resolució.  
València, 20 de novembre de 2009.- La presidenta de l'Institut Valencià de l'Audiovisual Ricardo Muñoz Suay: Trinidad María Miró Mira.